
ΑΠΟΦΑΣΕΙ Σ 

(ΐ) 

Πολιτογράφηση Αλλογενών Αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την αριθμ.πρωτ. Φ.7528/1793/9.2.2001 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, έγινε δεκτή η από 28.1.1999 αίτηση πολι¬ 
τογράφησης της αλλογενούς αλλοδαπής ΠΑΝΑΓΙΩΤΟ- 


ΠΟΥΛΟΥ ΜΠΕΑΤΑ ΑΝΝΑ συζ. ΜΑΡΚΟΥ - ΚΩΝ/ΝΟΥ, για 
την απόκτηση της Ελληνικής ιθαγένειας. 

2. Με την αριθμ. πρωτ. Φ.72681/38314/2000/9.2.2001 
απόφαση του Υφυπουργού Εσωτερικών, Δημόσιας Διοί¬ 
κησης και Αποκέντρωσης, έγινε δεκτή η από 6.7.1999 αί¬ 
τηση πολιτογράφησης της αλλογενούς αλλοδαπής ΜΙ- 
ΚΙΤΣΙΑΝ ΑΡΜΙΝΕ του ΑΛΜΠΕΡΤ, για την απόκτηση της 
Ελληνικής ιθαγένειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

( 2 ) 

Πολιτογράφηση Ομογενών Αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με τις αριθμ.πρωτ. Φ. 22394/37349/2000/9.2.2001 ταυ- 
τάριθμες αποφάσεις του Υφυπουργού Εσωτερικών, Δη¬ 
μόσιας Διοίκησης και Αποκέντρωσης, έγιναν δεκτές οι 
από 19.4.2000 αιτήσεις πολιτογράφησης των ομογενών 
αλλοδαπών: α) ΚΟΤΟΠΟΥΛΟΥΤΑΝΙΑΣτου ΝΙΚΟΛΑΟΥ, β) 
ΚΟΤΟΠΟΥΛΟΥ ΑΝΔΡΕΑ του ΝΙΚΟΛΑΟΥ, γ) ΚΟΤΟΠΟΥ¬ 
ΛΟΥ ΔΙΑΝΑΣ του ΝΙΚΟΛΑΟΥ και δ) ΚΟΤΟΠΟΥΛΟΥ ΜΙ¬ 
ΧΑΗΛ του ΝΙΚΟΛΑΟΥ για την απόκτηση της Ελληνικής Ιι- 
θαγένειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

Αριθ. Β1/84 (3) 

Κατάτμηση του Τομέα Γεωλογίας και Φυσικής Γεωγρα¬ 
φίας του Τμήματος Γεωλογίας της Σχολής θετικών 
Επιστημών του Αριστοτελείου Πανεπιστημίου Θεσσα¬ 
λονίκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 6 παρ. 4(ε) του Ν. 1268/1982 (Α’ 87), 
όπως συμπληρώθηκε με το άρθρο 48 παρ. 1 (ε) του Ν. 
1404/1983 (Α’ 173). 

2. Του άρθρου 29Ατου Ν. 1558/1985 (Α’ 137), όπως αυ¬ 
τό προσετέθη με το άρθρο 27 του Ν. 2081/1992 (Α’ 154) 

και τροποποιήθηκε με το άρθρο 1 παρ. 2(α) του Ν. 
2469/1997 (Α’ 38). 

3. Τη γνώμη της Γενικής Συνέλευσης του Τμήματος Γε- 
ωλογίας της Σχολής Θετικών Επιστημών του Αριστοτε- 
λείου Πανεπιστημίου Θεσσαλονίκης (συνεδρίαση: 258/ 
21 . 12 . 2000 ). 

4. Το γεγονός ότι απάτην εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
προϋπολογισμού του Αριστοτελείου Πανεπιστημίου Θεσ¬ 
σαλονίκης, αποφασίζουμε: 

Ο Τομέας Γεωλογίας και Φυσικής Γεωγραφίας του Τμή¬ 
ματος Γεωλογίας της Σχολής Θετικών Επιστημών του 
Αριστοτελείου Πανεπιστημίου Θεσσαλονίκης, που προ- 
βλέπεται από την υπουργική απόφαση Β 1/70/22.4.1983 
(Β’ 227) κατατέμνεται σε δύο νέους Τομείς, ως εξής: 

1. Τομέας Γεωλογίας, ο οποίος συντονίζει τα γνωστικά 
αντικείμενα της Γενικής Γεωλογίας, Γεωδυναμικής, Τε¬ 
κτονικής, Στρωματογραφίας, Ιζηματογένεσης, Παλαιο- 
περιβάλλοντος, Ιστορικής Γεωλογίας, Παλαιοντολογίας, 
Τεχνικής Γεωλογίας, Υδρογεωλογίας, Γεωθερμίας, Περι¬ 
βαλλοντικής Γεωλογίας, Εφαρμογές των ΘΙ5 στη Γεωλο¬ 
γία και τις εφαρμογές της. 

2. Τομέας Φυσικής και Περιβαλλοντικής Γ εωγραφίας, ο 
οποίος συντονίζει τα γνωστικά αντικείμενα της Φυσικής 
Γεωγραφίας, Γεωγραφίας, Ωκεανογραφίας, Ιζηματολο- 
γίας, ΘΙ5 και Τηλεπισκόπησης στις Γεωεπιστήμες και Πε¬ 
ριβαλλοντικής Γεωγραφίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2001 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. Φ.351.1/4/Δ1/61 ( 4 ) 

Καθορισμός έδρας και περιφέρεια άσκησης καθηκόντων 
Σχολικών Συμβούλων Ειδικής Αγωγής ειδικοτήτων 
Κωφών & Βαρήκοων και Τυφλών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 3 παρ. 1 και 3 του Ν. 2817/ 
2000 (ΦΕΚ 78 Α’) «Εκπαίδευση των ατόμων με ειδικές εκ¬ 
παιδευτικές ανάγκες κ.α.δ.». 

2. Την αριθμ. 7/15.11.2000 πράξη του Τμήματος Ειδικής 
Αγωγής του Παιδαγωγικού Ινστιτούτου. 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Καθορίζουμε την έδρα και την περιφέρεια άσκησης κα¬ 
θηκόντων Σχολικών Συμβούλων Ειδικής Αγωγής (δύο ει¬ 
δικότητας Κωφών και Βαρήκοων και μιας ειδικότητας τυ¬ 
φλών) ως εξής: 

1.1η περιφέρεια Σχολικού Συμβούλου Ειδικής Αγωγής 
ειδικότητας Κωφών και Βαρήκοων, με έδρα την Αθήνα και 
περιοχή άσκησης καθηκόντωντους νομούς ή νομαρχιακά 
διαμερίσματα Α’, Β’, Γ καιΔ’ Αθηνών, Ανατ. Αττικής, Δυτ. 
Αττικής, Πειραιά, Κυκλάδων, Βοιωτίας, Εύβοιας, Φθιώτι¬ 
δας, Φωκίδας, Ευρυτανίας, Αχαιός, Αιτωλ/νίας, Ηλείας, 


Κεφαλληνίας, Ζακύνθου, Αρκαδίας, Αργολίδας, Κοριν¬ 
θίας, Λακωνίας, Μεσσηνίας, Χανίων, Ρεθύμνης, Ηρακλεί¬ 
ου καιΛασιθίου. 

2.2η περιφέρεια Σχολικού Συμβούλου Ειδικής Αγωγής, 
ειδικότητας Κωφών και Βαρήκοων, με έδρα τη Θεσσαλο¬ 
νίκη και περιοχή άσκησης καθηκόντωντους νομούς ή νο¬ 
μαρχιακά διαμερίσματα Α’ και Β’ Θεσσαλονίκης, Χαλκιδι¬ 
κής, Κιλκίς, Καβάλας, Σερρών, Γρεβενών, Κοζάνης, Κα¬ 
στοριάς, Φλώρινας, Δράμας, Ξάνθης, Έβρου, Ροδόπης, 
Πιερίας, Πέλλας, Ημαθίας, Κέρκυρας, Λευκάδας, Θε¬ 
σπρωτίας, Άρτας, Πρέβεζας, Ιωαννίνων, Λάρισας, Καρδί¬ 
τσας, Μαγνησίας, Τρικάλων, Λέσβου, Χίου, Σάμου καιΔω- 
δεκανήσου. 

3. Περιφέρεια Σχολικού Συμβούλου Ειδικής Αγωγής ει¬ 
δικότητας Τυφλών με έδρα την Αθήνα και περιφέρεια 
άσκησης καθηκόντων όλους τους νομούς του Κράτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2001 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. Φ.351.1/5/Δ1/794 ( 5 ) 

Τροποποίηση πινάκων υποψηφίων Σχολικών Συμβούλων 
Δημοτικής Εκπαίδευσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 3 του Ν. 2188/1994 «Ρύθμι¬ 
ση θεμάτων διοίκησης της εκπαίδευσης κ.α.δ.» (ΦΕΚ 18 
Α’). 

2. Τις διατάξεις των άρθρων 1,2,3 και 4 του Π .Δ. 398/95 
«Καθορισμός προσόντων, κριτηρίων και διαδικασίας επι- 
λογήςτων στελεχώντης Πρωτοβάθμιας και Δευτεροβάθ¬ 
μιας Εκπαίδευσης (ΦΕΚ223 Α’). 

3. Τις διατάξεις του άρθρου 54 του Ν. 2413/1996 «Η Ελ¬ 
ληνική παιδεία στο εξωτερικό, η διαπολιτισμική εκπαίδευ¬ 
ση κ.α.δ.» (ΦΕΚ 124 Α’). 

4. Την αριθ. Φ.351.1/14/Δ1/10565/4.11.96 υπουργική 
απόφαση με την οποία προκηρύχθηκαν οι θέσεις σχολι¬ 
κών συμβούλων πρωτοβάθμιας εκπαίδευσης όπως τρο¬ 
ποποιήθηκε με την αριθ. Φ.351.1/19/Δ1 /11217/22.11.96 
όμοια. 

5. Την αριθ. Φ.351.1/154/Δ1/5512 (ΦΕΚ 45/26.8.98/τ. 
παράρτημα) υπουργική απόφαση με την οποία κυρώθη¬ 
καν οι πίνακες υποψηφίων Σχολικών Συμβούλων Δημοτι¬ 
κής Εκπαίδευσης. 

6. Τις αριθ. 1935/99, 30/99, 2133/99 αποφάσεις του Δι¬ 
οικητικού Εφετείου Αθηνών. 

7. Τις αριθ. 6/21.7.2000 και 7/29.9.2000 πράξεις του 
Συμβουλίου Επιλογής Σχολικών Συμβούλων Πρωτοβάθ¬ 
μιας Εκπαίδευσης, αποφασίζουμε: 

Τροποποιούμε τον αξιολογικό πίνακα υποψηφίων Σχο¬ 
λικών Συμβούλων Δημοτικής Εκπαίδευσης ως εξής: 

1. Τοποθετούμε τον Μαυρικάκη Εμμανουήλ του Ιωάννη 
με σύνολο μορίων 40,42 μετά τον Αλέξη Νικόλαο του Μι¬ 
χαήλ (μόρια 40,43) και πριν τον Παπαχρήστου Βασίλειο 
του Πολύχρονη (μόρια 40,41). 

2. Τοποθετούμε τον Δήμο Μιχαήλ του Νικολάου με σύ¬ 
νολο μορίων 32,08 μετά τον Αρβανίτη Κωνσταντίνο του 
Αποστόλου (μόρια 32,14) και πριν την Τουτουδάκη Άννα 
του Κωνσταντίνου (μόρια 32,08). 

3. Τοποθετούμε τον Ανυφαντή Χαράλαμπο του Ανδρέα 
με σύνολο μορίων 37,94 μετά τον Παππά Νικόλαο του Πα¬ 
ντελή (μόρια 38,07) και πριν τον Δημόπουλο Γεώργιο του 
Ιωάννη (μόρια37,89). 

4. Τοποθετούμε τον Οικονόμου Λεωνίδα του Λαζάρου 
με σύνολο μορίων 36,75 μετά τον Φιλίππου Θωμά του Αν¬ 
δρέα (μόρια 36,75) και πριν τη Σαρρή Μαρία του Νικολά¬ 
ου (μόρια 36,71). 

5. Τοποθετούμε τον Τάτση Γεώργιο του Ηρακλή με σύ¬ 
νολο μορίων 40,45 μετά τον Χαραλάμπη Παράσχοτου Νι¬ 
κολάου (μόρια 40,58) και πριν τον Αλέξη Νικόλαο του Μι¬ 
χαήλ (μόρια 40,43). 

6. Τοποθετούμε τον Παπαλέξη Γεώργιο του Νικολάου 
με σύνολο μορίων 41,35 μετά τον Ρόμπολα Γ εώργιο του 
Νικολάου (μόρια41,36) καιπριντονΔελημήτσοΑθανάσιο 
του Ιωάννη (μόρια 41,25). 

7. Διαγράφουμε από τον αξιολογικό πίνακα τον Πανέτα 
Βασίλειο του Γεωργίου. 

Κατά τα λοιπά ισχύει ως έχει η αριθ. Φ.351.1/ 
154/Δ1/5512 (ΦΕΚ 45/26.8.98/τ. παράρτημα) υπουργική 
απόφαση με την οποία κυρώθηκαν οι πίνακες υποψηφίων 
Σχολικών Συμβούλων Δημοτικής Εκπαίδευσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2001 

ΟΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. Υ10β/40563 ( 6 ) 

Ενεργείς εφημερίες χημικών, βιοχημικών, κλινικών χημι¬ 
κών βιολόγων, φαρμακοποιών, νοσ/κών φαρμακοποι¬ 
ών, ψυχολόγων και κτηνιάτρων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 15 του Ν. 2592/98 (ΦΕΚ 
57/98τ.Α’). 

2. Τις διατάξεις των αρθ. 88 του Ν. 2071/92, 18 του Ν. 
2519/97 καιθτουΝ. 2194/94. 

3. Τις διατάξεις του Ν. 2703/99 (ΦΕΚ 72/99 τ.Α’). 

4. Το γεγονός ότι από την απόφαση αυτή προκαλείται 
δαπάνη ύψους τριών δισ. εκατομμυρίων (3.000.000.000) 
δρχ. για το έτος 2001 που θα αντιμετωπισθεί από τις πι¬ 
στώσεις του προϋπολογισμού Υγείας και Πρόνοιας, και 
ειδικότερα από τους ΚΑΕ 0511 και 0512 του Φορέα 210. 

5. Την αριθμ.2/80345/0004/8.11.99 κοινή απόφαση «Με¬ 
ταβίβαση εξουσίας υπογραφή σύμφωνα με το αριθμ. 7 
παρ. 1 του Ν. 1943/91» (ΦΕΚ2040/19.11.99τ.Β’), αποφα¬ 
σίζουμε: 

Εγκρίνουμε την καταβολή ενεργών εφημεριών για το 
χρονικό διάστημα από 1.1.2001 έως31.12.2001 στους χη¬ 
μικούς, βιοχημικούς, κλινικούς χημικούς, βιολόγους, 
φαρμακοποιούς - νοσ/κούς φαρμακοποιούς, ψυχολό¬ 
γους και κτηνιάτρους ως εξής : 


α. Νοσοκομεία Αθήνας - Πειραιά Θεσσαλονίκης 
Οι φαρμακοποιοί - νοσ/μοι φαρμακοποιοί, χημικοί, βιο¬ 
χημικοί, κλιν. χημ., βιολόγοι, κτηνίατροι και ψυχολόγοι, 
μπορούν να πραγματοποιούν το μέγιστο οκτώ (8) εφημε¬ 
ρίες το μήνα, όταν οι ανάγκες το επιβάλλουν. 

Κατεξαίρεση επιτρέπεται η πραγματοποίηση μέχρι δέ¬ 
κα (10) εφημερίες τον μήνα σε τρεις (3)φαρμακοποιούς 
νοσ/κούς φαρμακοποιούς του Κέντρου Δηλητηριάσεων 
του Π.Γ.Ν. Παίδων Αθηνών « Π. καιΑ. Κυριάκού», 
β. Νοσοκομεία Επαρχίας 

Στους φαρμακοποιούς - νοσ/κούς φαρμακοποιούς, χη¬ 
μικούς βιοχημικούς, κλινικούς χημικούς, βιολόγους και 
ψυχολόγους που υπηρετούν σε Νοσ/κά Ιδρύματα της 
επαρχίας επιτρέπεται η καταβολή αποζημίωσης μέχρι δέ¬ 
κα (10) εφημεριώντο μέγιστο κατά μήνα. 

γ. Η Ενεργός εφημερία γίνεται σε 16Μ> ωρη συνεχή υπη- 
ρεσίατις εργάσιμες ημέρες και 24ωρη Σάββατα Κυριακές 
και αργίες, η δε αποζημίωση ορίζεται σύμφωνα με τις δια- 
τάξειςτου αρθρ. 18του Ν. 2470/97όπωςαντικαταστάθη- 
κε με το αρθ. 15 του Ν. 2592/98. 
δ. Εξαιρέσεις - Ειδικές Ρυθμίσεις 
Σε όσα επαρχιακά νοσοκομεία υπηρετούν ένα ή δύο 
άτομα των ειδικοτήτων χημικών, βιοχημικών, κλινικών χη¬ 
μικών και βιολόγων κατά τμήμα, επιτρέπεται η καταβολή 
αποζημίωσης για εφημερίες μέχρι του ύψους των ακαθά¬ 
ριστων αποδοχώντους. Σε όσους χημικούς, βιοχημικούς, 
κλινικούς χημικούς και βιολόγους συμμετέχουν σε εργα¬ 
στήρια νοσοκομείων που λειτουργούν σε ομάδες μετα¬ 
μόσχευσης οργάνων, ανεξάρτητα από το τμήμα που ανή¬ 
κουν επιτρέπεται η καταβολή αποζημίωσης για ενεργείς 
εφημερίες μέχρι του ύψους των ακαθάριστων αποδοχών 
τους. Επιτρέπεται η καταβολή αποζημίωσης μέχρι δέκα 
(10) εφημερίες το μήνα σε χημικούς, βιοχημικούς κλινι¬ 
κούς χημικούς, βιολόγους και ψυχολόγους, που εργάζο¬ 
νται σε τμήματα που υπηρετούν μέχρι και τρία (3) άτομα 
των παραπάνω ειδικοτήτων. Στην περίπτωση αυτή και 
εφόσον ο μήνας έχει 31 ημέρες επιτρέπεται η καταβολή 
αποζημίωσης για μία (1) εφημερία επιπλέον των δέκα (1) 
την οποία θα πραγματοποιεί εκ περιτροπής το υπηρετούν 
προσωπικό. 

Οι ειδικευόμενοι μικροβιολόγοι γιατροί, κατά το χρονι¬ 
κό διάστημα της εκπαίδευσης στο Βιοχημικό Εργαστήριο 
εφημερεύουν σ’ αυτό. Για όσο χρονικό διάστημα δεν 
υπάρχουν ειδικευόμενοι μικροβιολόγοι, μπορούν οι χημι¬ 
κοί, βιοχημικοί, κλινικοίχημικοίκαιβιολόγοιτουτμήματος 
να πραγματοποιούν αριθμό ενεργών εφημεριών μέχρι 
του ύψους των ακαθάριστων αποδοχώντους. 

Σ’ όσα τμήματα ή μονάδες υπηρετούν πάνω από τέσσε¬ 
ρα (4) άτομα των ειδικοτήτων χημικών, βιοχημικών, κλινι¬ 
κών - χημικών και βιολόγων ο αριθμός των ενεργών εφη¬ 
μερίων που μπορούν να πραγματοποιηθούν κατά τις ημέ¬ 
ρες Σάββατο και Κυριακή δεν μπορούν να είναι ανώτερες 
των τεσσάρων (4) κάθε μήνα κατ’ άτομο. 

Στους περιορισμούς των ημερών Σαββάτων και Κυρια¬ 
κών δεν συμπεριλαμβάνονται οι αργίες που συμπίπτουν 
με καθημερινές ημέρες. 

Οι ψυχολόγοι που υπηρετούν σε αποκεντρωμένους ια- 
τροπαιδαγωγικούς σταθμούς, ξενώνες ή μονάδες αποκα¬ 
τάστασης και άλλες εξωνοσοκομειακές μονάδες μπο¬ 
ρούν να υπηρετούν μέρος της εφημερίας τους ή το σύνο- 

λο της εφημερίας τους στις μονάδες τους εφόσον αυτές 
παραμένουν ανοικτές εκτός του ημερήσιου ωραρίου με 
τα υπόλοιπα εφημερεύοντα μέλη της ιατρικής ή ψυχια¬ 
τρικής υπηρεσίας ή με συναδέλφους ψυχολόγους. 

Σε γενικά ή ειδικά νοσοκομεία ή ψυχιατρικά τμήματα ή 
ψυχιατρικά νοσοκομεία οι ψυχολόγοι μπορούν να πραγ¬ 
ματοποιούν ενεργό εφημερία κατάτις ημέρες της γενικής 
εφημερίας και κατά τις ημέρες της μη ανοικτής Εφημε¬ 
ρίας εξυπηρετώντας ανάγκες του νοσοκομείου. 

ε) Γενικές Ρυθμίσεις 

Οι ενεργείς εφημερίες των ψυχολόγων, φαρμακοποιών 
- νοσ/κων, φαρμακοποιών, χημικών βιοχημικών, κλινικών 
χημικών κτηνιάτρων και βιολόγων είναι υποχρεωτικές 
(αρθ/88του Ν. 2071/92, αρθρ. 18 του Ν. 2519/97 άρθρο 
9 του Ν. 2194/94) η δε αποζημίωση σε καμία περίπτωση 
δεν μπορεί να υπερβαίνειτα όρια, που θέτειτο αρ. 104του 
Συντάγματος. Τα ανώτατα όρια πραγματοποίησης ενερ¬ 
γών εφημερίων δεν εξαντλούνται υποχρεωτικά αλλά απο¬ 
τελούν το πλαίσιο μέσα στο οποίο μπορούν να κινηθούν 
τα Διοικητικά Συμβούλια μετά από εισήγηση προς αυτά 
του Δ/ντή του τμήματος του τομεάρχη και της Επιστημο¬ 
νικής Επιτροπής. 

Γιατους ψυχολόγους, φαρμακοποιούς - νοσ/κούς φαρ¬ 
μακοποιούς, χημικούς, βιοχημικούς κλινικούς χημικούς 
και βιολόγους που υπηρετούν με απόσπαση ή τους έχει 
χορηγηθεί εκπαιδευτική άδεια, η αποζημίωση για τις 
ενεργείς εφημερίες θα καταβάλλεται από το νοσοκομείο 
στο οποίο προσφέρουν υπηρεσία. 

Η ενεργός εφημερία νοείται και αποζημιώνεται, όπως 
προβλέπεται από τις ισχύουσες διατάξεις μόνο για το 
προσωπικό που παραμένει στην θέση του όλες τις ώρες 
που προβλέπεται πιο πάνω. 

Ο μηνιαίος προγραμματισμός των ενεργών εφημερίων 
θα εγκρίνεται εκ των προτέρων από τα Διοικητικά Συμ¬ 
βούλια των Νοσ/μείων και θα κοινοποιείται στους ενδια¬ 
φερομένους. 

Οι πίνακες του εφημερεύοντος προσωπικού θ’αναρτώ- 
νται στην είσοδο των Νοσ/μείων στο τμήμα επειγόντων 
περιστατικών και στο αντίστοιχο τμήμα των Νοσ/κών 
Ιδρυμάτων. 

Η κατανομή των ωρών κατά Νοσοκομείο ενεργείται με 
απόφαση του Υπουργού Υγείας και Πρόνοιας ανάλογα με 
τις εμφανιζόμενες ανάγκες κάθε Νοσοκομείου. 

Ο αριθμός των συμμετεχόντων στις ανωτέρω εργασίες 
κατά Νοσοκομείο και οι ώρες κατά εργαζόμενο καθορίζο¬ 
νται με απόφαση του Διοικητικού Συμβουλίου του Νοσο¬ 
κομείου. 

Οι αποφάσεις των οικείων οργάνων των Ν. Π ,Δ.Δ. γιατην 
ονομαστική κατανομή του προσωπικού σε υπερωριακή 
εργασία, καθώς και σε απασχόληση Κυριακών και εξαιρέ¬ 
σιμων ημερών και νυχτερινών ωρών, κοινοποιούνται στη 
Δ/νση Προσωπικού Νομικού Προσώπου του Υπουργείου 
Υγείας και Πρόνοιας και στην 22ηΔ/νση του Γ ενικού Λογι¬ 
στηρίου του Κράτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2001 
Οι Γ ενικοί Γ ραμματείς 

Υπ. Οικονομικών Υπ. Υγείας και Πρόνοιας 

I. ΚΟΥΣΟΥΛΑΚΟΣ X. ΣΟΦΙΑΝΟΣ 


Αριθ. Υ10β/40785 (7) 

Καθιέρωση με αμοιβή υπερωριακής, νυκτερινής και εξαι¬ 
ρέσιμων ημερών εργασίας του προσωπικού του 
ΕΚΑΒ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 15 του Ν. 2592/98 (ΦΕΚ 
57/98 τ.Α’). 

2. Την επιτακτική ανάγκη εύρυθμης λειτουργίας σε 
24ωρη βάση του ΕΚΑΒ. 

3. Το γεγονός ότι από την απόφαση αυτή προκαλείται 
δαπάνη ύψους ενός δισ. πεντακοσίων εννενήντα εκα- 
τομ.(1.590.000.000) δρχ. για το έτος 2001 που θα αντιμε- 
τωπισθεί από τις πιστώσεις του προϋπολογισμού Υγείας 
και Πρόνοιας, και ειδικότερα από τους ΚΑΕ0511 και 0512 
του Φορέα 210. 

4. Τοαρ. 13984/7.11.2000 έγγραφο του ΕΚΑΒ. 

5. Την αριθμ.2/80345/0004/8.11.99 κοινή απόφαση 
«Μεταβίβαση εξουσίας υπογραφής σύμφωνα με το 
αριθμ. 7παρ. 1 του Ν. 1943/91 (ΦΕΚ2040/99τ.Β’), απο¬ 
φασίζουμε: 

1. Εγκρίνουμε την καθιέρωση με αμοιβή ενός εκατομ¬ 
μυρίου πεντακοσίων πενήντα επτά χιλ.πεντακοσίων 
(1.557.500) ωρών υπερωριακής, νυχτερινής και εξαιρέ¬ 
σιμων ημερών εργασίας του προσωπικού διαφόρων 
κλάδων και ειδικοτήτων του Εθνικού Κέντρου Άμεσης 
Βοήθειας (Κεντρική υπηρεσία - Παραρτήματα) για το 
χρονικό διάστημα από 1.1.2001 μέχρι 31.12.2001 για 
την ομαλή και απρόσκοπτη λειτουργία τους σε 24ωρη 
βάση. 

2. Σε κάθε περίπτωση η δαπάνη για την πληρωμή των 
ανωτέρω αποζημιώσεων περιορίζεται αποκλειστικά και 
μόνο μέσα στα πλαίσια των εγγεγραμένων για το σκοπό 
αυτό πιστώσεων στον οικείο προϋπολογισμό και δεν δύ- 
ναται να αυξηθεί είτε με χορήγηση συμπληρωματικών πι¬ 
στώσεων είτε με τροποποίηση του προϋπολογισμού με 
ευθύνη της Δ/νσης του ΝΠΔΔ. 

Η ωριαία αποζημίωση του ανωτέρω προσωπικού ορίζε¬ 
ται, σύμφωνα με τις διατάξεις του άρθρου 15 του Ν. 
2592/98 (ΦΕΚ 57/98). 

Οι αποφάσεις των οικείων οργάνωντων Ν. Π .Δ.Δ. για την 
ονομαστική κατανομή του προσωπικού σε υπερωριακή 
απασχόληση, καθώς και σε απασχόληση Κυριακών και 
εξαιρέσιμων ημερών και νυχτερινών ωρών, κοινοποιού¬ 
νται στη Δ/νση Προσωπικού Νομικού Προσώπου του 
Υπουργείου Υγείας και Πρόνοιας και στην 22η Δ/νση του 
Γ ενικού Λογιστηρίου του Κράτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2001 
Οι Γ ενικοί Γ ραμματείς 

Υπ. Οικονομικών Υπ. Υγείας και Πρόνοιας 

I. ΚΟΥΣΟΥΛΑΚΟΣ X. ΣΟΦΙΑΝΟΣ 

Αριθ. 16559 (8) 

Έγκριση Οργανισμού Εσωτερικής Υπηρεσίας της Δημο¬ 
τικής Επιχείρησης Ύδρευσης - Αποχέτευσης Φαρκα- 
δόνας Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξειςτου άρθρου 7του Ν. 1069/1980 σε συν¬ 
δυασμό με εκείνες του άρθρου 6 παρ. 14 του Ν. 2307/95. 

2. Την αριθμ. 1/2000 απόφαση του Διοικητικού Συμβου¬ 
λίου της ΔΕΥΑΦ περί ψήφισης Εσωτερικής Υπηρεσίας 
της Επιχείρησης, καθώς και την αριθμ. 120/2000 απόφα¬ 
ση του Δημοτικού Συμβουλίου Φαρκαδόνας περί εγκρί- 
σεως του ΟΕΥ της Δημοτικής Επιχείρησης Ύδρευσης 
Αποχέτευσης Φαρκαδόνας. 

3. Την αριθμ. 2167/29.8.97 απόφαση του Γενικού Γραμ¬ 
ματέα Περιφέρειας Θεσσαλίας «Περί μεταβίβασης αρμο¬ 
διοτήτων στους Διευθυντές Τοπικής Αυτοδιοίκησης και 
Διοίκησης, αποφασίζουμε: 

Εγκρίνει την αριθμ. 1/2000 απόφαση του Διοικητικού 
Συμβουλίου της ΔΕΥΑΦ με την οποία ψηφίζεται ο Οργανι¬ 
σμός Εσωτερικής Υπηρεσίας της Δημοτικής Επιχείρησης 
Ύδρευσης Αποχέτευσης Φαρκαδόνας και ο οποίος έχει 
ως εξής: 

Άρθρο Ιο 

Περιπτώσεις προσλήψεων 

Η πρόσληψη προσωπικού με σύμβαση εργασίας ιδιωτι¬ 
κού δικαίου από την επιχείρηση επιτρέπεται: 

Α) Για πλήρωση των θέσεων που προβλέπονται από τον 
παρόντα Οργανισμό Εσωτερικής Υπηρεσίας (ΟΈΎ.) και 

Β) Για κάλυψη παροδικών αναγκών 

Άρθρο 2ο 
Αντικείμενο ΟΈΎ. 

1. Το πόσης φύσης προσωπικό της επιχείρησης διέπε- 
ται απότονπαρόνταΟ.Ε.Υ. Ειδικότερα ο ΟΈΎ. καθορίζει 
την οργάνωση, τη σύνθεση και την αρμοδιότητα των Υπη¬ 
ρεσιών, τον αριθμό των θέσεων του πόσης φύσης προ¬ 
σωπικού, ανάλογα με τις ανάγκες της επιχείρησης, την 
κατανομή των θέσεων αυτών κατά ομάδα ειδικοτήτων και 
ανάλογα με τη βαθμίδα εκπαίδευσης. Το κατά την προη¬ 
γούμενη παράγραφο προσωπικό της επιχείρησης συνδέ¬ 
εται με αυτή με σύμβαση εργασίας ιδιωτικού δικαίου. 

Άρθρο 3ο 

Βασική συγκρότηση και διάρθρωση υπηρεσιών 

Η Δ.Ε.Υ.Α. συγκροτείται από τις παρακάτω υπηρεσίες: 

Α. Τη Διεύθυνση 

Β. Τη Διοικητική και Οικονομική Υπηρεσία 

Γ. Την Τεχνική Υπηρεσία 

Η διάρθρωση των υπηρεσιών της Δ.Ε.Υ.Α. έχει ως εξής: 

Α. ΔΙΕΥΘΥΝΣΗ 

1. Γ ραφείο Διευθυντή 

2. Γραμματεία Διεύθυνσης, Διοικητικού Συμβουλίου και 
Δημοσίων σχέσεων 

3. Γ ραφείο Νομικής Κάλυψης 

4. Γ ραφείο Γ ενικών Καθηκόντων 

Β. ΔΙΟΙΚΗΤΙΚΗ - ΟΙΚΟΝΟΜΙΚΗ ΥΠΗΡΕΣΙΑ 

1. Γ ραφείο Προϊσταμένου 


2. Γ ραφείο Προσωπικού 

3. Γ ραφείο Λογιστηρίου και Ταμείου 

4. Γ ραφείο Προμηθειών, διαχείρισης υλικού και περιου¬ 
σίας 

Γ. ΤΕΧΝΙΚΗ ΥΠΗΡΕΣΙΑ 

1. Γ ραφείο Προϊσταμένου 

2. Γ ραφείο Μελετών, προγραμματισμού, επίβλεψης και 
εκτέλεσης έργων 

3. Γ ραφείο εργατοτεχνικής στήριξης 

Άρθρο 4ο 

Αρμοδιότητες Υπηρεσιών 

Α. ΔΙΕΥΘΥΝΣΗ 

1. Γ ραφείο Διευθυντή 

Ο Διευθυντής αποτελεί τον Σύνδεσμο του Διοικητικού 
Συμβουλίου με όλες τις Υπηρεσίες της Επιχείρησης 

• Προΐσταται όλων των υπηρεσιών και έχει τη διεύθυν¬ 
ση, το συντονισμό, τηνεποπτεία και τον έλεγχο όλων των 
δραστηριοτήτωντης επιχείρησης για την εκπλήρωση των 
σκοπών της. 

• Ασκεί τις αρμοδιότητες του σύμφωνα μετις εκάστοτε 
ισχύουσες διατάξεις των νόμων και τις αποφάσεις του 
Δ.Σ. 

• Φροντίζει για την υλοποίηση των αποφάσεωντου Δ.Σ. 
και των σκοπών της επιχείρησης. 

• Εισηγείται στο Δ.Σ. τα μέτρα που πρέπει να ληφθούν 
για την αρτιότερη λειτουργία και τον συντονισμό των δρα¬ 
στηριοτήτων όλων των υπηρεσιών της επιχείρησης για 
την απρόσκοπτη λειτουργία των επενδυτικών προγραμ¬ 
μάτων της. 

• Εισηγείται την πρόσληψη έκτακτου εργατοϋπαλληλι- 
κού προσωπικού για προσωρινή απασχόληση ορισμένου 
χρόνου ή με σύμβαση έργου για την κάλυψη έκτακτων 
αναγκών της επιχείρησης. 

• Ενημερώνει το Δ.Σ. σε ότι αφορά τις εξελίξειςτης Ερ¬ 
γατικής Νομοθεσίας σχετικά με τις εργασιακές σχέσεις 
των εργαζομένων και τις ανανεώσεις των συμβάσεων του 
έκτακτου προσωπικού. 

• Παρακολουθεί τους Νόμους, τα Διατάγματα και τις 
Υπουργικές αποφάσεις που αναφέρονται στη λειτουργία 
των Δημοτικών Επιχειρήσεων και ενημερώνει σχετικά το 
Δ.Σ. 

• Παρακολουθεί γενικά τα πόσης φύσης οικονομικά θέ¬ 
ματα και περισσότερο αυτά που αφορούν τις δραστηριό¬ 
τητες της επιχείρησης, ενημερώνει σχετικά το Δ.Σ. και ει- 
σηγείται σε συνεργασία με τον Προϊστάμενο Οικονομικών 
Υπηρεσιώντηντιμολογιακή πολιτική της Επιχείρησης στο 
Δ.Σ. 

• Παρίσταται στις Συνεδριάσεις του Δ.Σ. με δικαίωμα 
λόγου. 

• Συμμετέχει στη σύνταξη του προϋπολογισμού της 
επιχείρησης. 

• Έχει την ευθύνη της προβολής των δραστηριοτήτων 
της επιχείρησης και των αποτελεσμάτων αυτών με κάθε 
πρόσφορο μέσο. 

• Έχει την ευθύνη της δημιουργίας επαφών και συνερ¬ 
γασίας με άλλες Δημοτικές, Δημόσιες ή Ιδιωτικές Επιχει¬ 
ρήσεις συναφών δραστηριοτήτωντης χώρας και του εξω¬ 
τερικού, με σκοπό την καλύτερη λειτουργία της επιχείρη¬ 
σης προς όφελος του κοινωνικού συνόλου. 

• Έχει την ευθύνη της διοργάνωσης συσκέψεων, συζη- 

τήσεων, συνεδρίων και εκπαιδευτικών σεμιναρίων για την 
αρτιότερη κατάρτιση του προσωπικού πάνω στις δρα¬ 
στηριότητες της επιχείρησης. 

• Προσυπογράφει και χαρακτηρίζει την αλληλογραφία 
της επιχείρησης. 

• Υπογράφει όλα τα χρηματικά εντάλματα πληρωμής 
δαπανών. 

• Όταναπουσιάζειή έχει κώλυμα αναπληρώνεται απότον 
Προϊστάμενο Οικονομικών και Διοικητικών Υπηρεσιών. 

2. ΓραμματείαΔιεύθυνσης, Διοικητικού Συμβουλίου και 
Δημοσίων σχέσεων 

Η Γ ραμματεία της Διεύθυνσης και του Δ.Σ. επιμελείται: 

• Την παραλαβή και συσχέτιση όλωντων εισερχόμενων 
εγγράφων, την τήρηση του πρωτοκόλλου καθώς και την 
τήρηση των πρωτοτύπων στο αρχείο. 

• Διεκπεραιώνει την αλληλογραφία και τηρεί το γενικό 
αρχείο. 

• Επικυρώνει όλα τα αντίγραφα των εγγράφων. 

• Επικουρεί τον Διευθυντή και το Δ.Σ. στα καθήκοντα 
τους. 

• Έχει την ευθύνη της μεταφοράς και διανομής της αλ¬ 
ληλογραφίας και της διακίνησης των εγγράφων όπου 
χρειάζεται. 

• Έχει την ευθύνη της επίδοσης των προσκλήσεων των 
συνεδριάσεων του Δ.Σ. 

• Τηρεί τα πρακτικά των συνεδριάσεων του Δ.Σ. κατα¬ 
χωρώντας τα σε ειδικό βιβλίο. 

• Υποβάλλει αντίγραφα των λαμβανομένων αποφάσε¬ 
ων του Δ.Σ. χωρίς καθυστέρηση σε κάθε αρμόδιο. 

• Διεξάγει κάθε υπηρεσιακή υπόθεση που σχετίζεται με 
την λειτουργία της επιχείρησης. 

3. Γ ραμματεία Διεύθυνσης, Διοικητικού Συμβουλίου και 
Δημοσίων σχέσεων 

• Παρέχει κάθε είδους νομική κάλυψη που σχετίζεται 
με τις λειτουργίες της επιχείρησης. 

• Εισηγείται για τις απαραίτητες από νομικής πλευράς 
ενέργειες για την προστασία των συμφερόντων της επι¬ 
χείρησης. 

• Διεκπεραιώνει τις δικαστικές υποθέσεις της επιχείρη¬ 
σης. 

• Παρακολουθεί τις δικαστικές αποφάσεις και τα κάθε 
είδους νομικά θέματα που σχετίζονται με την επιχείρηση. 

4. Γ ραμματεία Διεύθυνσης, Διοικητικού Συμβουλίου και 
Δημοσίων σχέσεων 

• Φροντίζει για την καθαριότητα, τον ευπρεπισμό και τη 
συντήρηση όλων των περιουσιακών στοιχείων της επιχεί¬ 
ρησης ώστε να εξασφαλίζεται η σωστή και απρόσκοπτη 
λειτουργία της. 

• Διεξάγει κάθε βοηθητική εργασία προς όλες τις εκμε¬ 
ταλλεύσεις της επιχείρησης. 

Β. ΔΙΟΙΚΗΤΙΚΗ - ΟΙΚΟΝΟΜΙΚΗ ΥΠΗΡΕΣΙΑ 

Αρμοδιότητες της Διοικητικής και Οικονομικής υπηρε¬ 
σίας είναι: 

Η τήρηση των λογιστικών βιβλίων, λογαριασμών, λογι¬ 
στικών καταστάσεων τέλους χρήσης, μητρώων και εκθέ¬ 
σεων προς τη Διοίκηση κ.λπ. 

Η σύνταξη του προϋπολογισμού, ισολογισμού κ.λπ. 

Η κοστολόγηση, τιμολόγηση, στατιστική και ο οικονομι¬ 
κός σχεδιασμός. 

Η καταμέτρηση κατανάλωσης ύδατος και η έκδοση λο¬ 
γαριασμών. 


Η βεβαίωση και είσπραξη των εσόδων. 

Ο έλεγχος των δικαιολογητικών πληρωμής. 

1. Γ ραφείο Προϊσταμένου 

Ο Προϊστάμενος 

• Προΐσταται των Υπηρεσιών της επιχείρησης και έχει 
την ευθύνη, το συντονισμό, την εποπτεία, και τον έλεγχο 
της λειτουργίας αυτών. 

• Έχει την ευθύνη καταμερισμού της εργασίας στους 
υπαλλήλους των Υπηρεσιών που προΐσταται. 

• Παρακολουθεί γενικά τα πάσης φύσης Διοικητικά και 
Οικονομικά θέματα και περισσότερο αυτά που αφορούν 
τις δραστηριότητες της επιχείρησης. 

• Παρακολουθεί τη ρευστότητα της επιχείρησης. 

• Μελετά και επεξεργάζεται τα οικονομικά στοιχεία της 
επιχείρησης και προτείνει ανάλογα. 

• Ευθύνεται για τη διασφάλιση του απορρήτου των οι¬ 
κονομικών στοιχείων της επιχείρησης. 

• Υπογράφει όλα τα χρηματικά εντάλματα πληρωμής 
δαπανών. 

2. Γ ραφείο Προσωπικού 

• Τηρεί μητρώο των υπηρετούντων εργατοϋπαλλήλων 
και ημερομισθίων εργατών της επιχείρησης. 

• Παρέχει κάθε απόρρητο στοιχείο για τη σύνταξη των 
μισθοδοτικών καταστάσεων. 

• Τηρεί φακέλους υπηρεσιακών μεταβολών του προ¬ 
σωπικού της επιχείρησης. 

• Παρακολουθεί την τήρηση του ωραρίου εργασίας. 

• Διεκπεραιώνει κάθε υπόθεση που σχετίζεται με την 
υπηρεσιακή κατάσταση του προσωπικού. 

• Ενημερώνει το προσωπικό για θέματα που το αφορούν. 

• Συντάσσει τα προγράμματα εκπαίδευσης του προ¬ 
σωπικού. 

• Μεριμνά για την ενημέρωση των ασφαλιστικών βι¬ 
βλιαρίων. 

3. Γ ραφείο Λογιστηρίου - Ταμείου 

Το Λογιστήριο 

• Επιμελείται την εκκαθάριση και έκδοση εντολών πλη¬ 
ρωμής κάθε δαπάνης της επιχείρησης μετά τον έλεγχο 
της νομιμότητας στο ονομάτων δικαιούχων. 

• Καταχωρεί κάθε λογιστική εγγραφή στα προβλεπό- 
μενα απότον Κ.Φ.Σ. βιβλία της επιχείρησης. 

• Συντάσσει κατόπιν συνεργασίας με τις άλλες υπηρε¬ 
σίες τον προϋπολογισμό Εσόδων - Εξόδων και παρακο¬ 
λουθεί την πορεία της εκτέλεσης του. 

• Υποβάλλει σχέδιο ισολογισμού κάθε χρήσης και απο¬ 
λογισμού Εσόδων - Εξόδων και όλων των απαιτού μενών 
εκθέσεων στο Δ.Σ. 

• Συντάσσει τις μισθοδοτικές καταστάσεις και φροντί¬ 
ζει για την εκκαθάριση μισθών, ημερομισθίων, επιδομά¬ 
των και προσαυξήσεων του προσωπικού σύμφωνα με τα 
παραστατικά στοιχεία. 

• Καταρτίζει το τακτικό και έκτακτο σχέδιο χρηματοδό¬ 
τησης. 

• Παρακολουθεί τα κάθε είδους δάνεια της επιχείρησης. 

• Τηρεί αρχείο όλων των παραστατικών εγγράφων και 
δαπανών. 

• Υπογράφει όλα τα χρηματικά εντάλματα πληρωμής 
δαπανών. Συντάσσει μηνιαίο ισοζύγιο το οποίο υποβάλ¬ 
λεται στο Δ.Σ. 

Το Ταμείο 

• Ενεργεί όλες τις εισπράξεις και πληρωμές που βασί- 

ζονται σε παραστατικά τα οποία εκδίδονται από το λογι¬ 
στήριο. 

• Τηρεί αναλυτικό ημερολόγιο ταμείου. 

• Φροντίζει για την απόδοση των κρατήσεων που γίνο¬ 
νται υπέρ τρίτων μέσα στις νόμιμες προθεσμίες. 

• Συντάσσει και υποβάλλει στο Δ.Σ. μέσα στο Α δεκα¬ 
πενθήμερο κάθε μήνα κατάσταση δοσοληψίας του ταμεί¬ 
ου του προηγούμενου μήνα. 

• Παρακολουθεί τους λογαριασμούς των τραπεζών. 

• Συντάσσει πρόγραμμα ρευστότητας. 

• Καταθέτει καθημερινά αφού προηγούμενα ενεργήσει 
τις πληρωμές της ημέρας το υπόλοιπο ταμείου στον οι¬ 
κείο τραπεζικό λογαριασμό. 

Β. του μηχανολογικού εξοπλισμού και των οχημάτων 

Γ. των αντλητικών συγκροτημάτων 

Δ. των δεξαμενών ύδρευσης 

Ε. την τοποθέτηση, επισκευή και έλεγχο των υδρομε¬ 
τρητών 

Άρθρο 5ο 

Σύνθεση - αριθμός θέσεων 

Με βάση τη διάρθρωση υπηρεσιών της επιχείρησης η 
σύνθεση, ο αριθμός και τα προσόντα πρόσληψης του 
προσωπικού, έχουν ως εξής: 

Α. ΔΙΕΥΘΥΝΣΗ 

1. Γ ραφείο Διευθυντή 

Διευθυντής: Πτυχιούχος Πολιτικός Μηχανικός ή πτυχι- 
ούχος Πολιτικός Μηχανικός έργων υποδομής 

2. Γραμματεία Διεύθυνσης, Διοικητικού Συμβουλίου και 
Δημοσίων σχέσεων 

Γραμματέας: θέση 1 

Προσόντα: Πτυχιούχος Τ.Ε.Ι, ή απόφοιτος μέσης εκπαί¬ 
δευσης με γνώσεις ηλεκτρονικού υπολογιστή 

3. Γ ραφείο Νομικής κάλυψης 

Το γραφείο Νομικής κάλυψης θα αντιμετωπίζεται κατά 
περίπτωση και όταν απαιτείται με δικηγόρο παράτω Πρω¬ 
τοδικείο Τρικάλων. 

4. Γ ραφείο γενικών καθηκόντων 

Γ ραμματέας - κλητήρας: θέση 1 

Προσόντα: Απόφοιτος μέσης εκπαίδευσης με γνώσεις 
ηλεκτρονικού υπολογιστή. 

Β. ΔΙΟΙΚΗΤΙΚΗ - ΟΙΚΟΝΟΜΙΚΗ ΥΠΗΡΕΣΙΑ 

1. Γ ραφείο Προϊσταμένου 

Προϊστάμενος: θέση 1 

Προσόντα: Πτυχιούχος Α.Ε.Ι, ή Τ.Ε.Ι, οικονομικών επι¬ 
στημών. 

2. Γ ραφείο προσωπικού 

Γ ραμματέας: θέση 1 

Προσόντα: Απόφοιτος μέσης εκπαίδευσης με γνώσεις 
ηλεκτρονικού υπολογιστή. 

5. Γ ραφείο Προμηθειών, διαχείρισης υλικού και περιου¬ 
σίας 

• Φροντίζει για τις προμήθειες ειδών και υλικών της επι¬ 
χείρησης σύμφωνα με τα καθοριζόμενα με τον οικείο κα¬ 
νονισμό προμηθειών. 

• Παραλαμβάνει τα είδη αυτά ελέγχοντας την ποσότη¬ 
τα και την ποιότητα τους σύμφωνα με τα διαλαμβανόμενα 
στους όρους της σχετικής απόφασης. 

• Έχει την ευθύνη φύλαξης και συντήρησης των πόσης 
φύσης προμηθευόμενων υλικών. 

• Φροντίζει για τη διάθεση των υλικών αυτών σύμφωνα 


με τις σχετικές διατάξεις διαχείρισης του υλικού στις διά¬ 
φορες υπηρεσίες της επιχείρησης. 

• Τηρεί τα προβλεπόμενα από το Νόμο σχετικά με την 
τήρηση των αποθηκών βιβλία. 

• Έχει την ευθύνη της συγκέντρωσης όλων των τίτλων 
της κινητής και ακίνητης περιουσίας της επιχείρησης σε 
ξεχωριστό φάκελο για το κάθε περιουσιακό στοιχείο. 

Γ. ΤΕΧΝΙΚΗ ΥΠΗΡΕΣΙΑ 

1. Γ ραφείο Προϊσταμένου 

Ο Προϊστάμενος 

• ΠροΐσταταιτωντεχνικώνΥπηρεσιώντης επιχείρησης 
και έχει την ευθύνη, το συντονισμό, την εποπτεία, και τον 
έλεγχο της λειτουργίας αυτών. 

• Έχει την ευθύνη καταμερισμού της εργασίας στους 
υπαλλήλους των Υπηρεσιών που προ'ΐσταται. 

• Παρακολουθεί γενικά τα πόσης φύσης τεχνικά θέμα¬ 
τα και περισσότερο αυτά που αφορούν τις δραστηριότη¬ 
τες της επιχείρησης. 

• Παρακολουθεί την πορεία υλοποίησηςτωνέργωντης 
επιχείρησης. 

• Μελετά και επεξεργάζεται τα στοιχεία για τεχνικά θέ¬ 
ματα της επιχείρησης και προτείνει ανάλογα. 

2. Γραφείο μελετών, προγραμματισμού, επίβλεψης και 
εκτέλεσης έργων 

Έχει την ευθύνη για την εκπόνηση μελετών που αφο¬ 
ρούν τα δίκτυα ύδρευσης και αποχέτευσης, την σύνταξη 
προδιαγραφών και την αξιολόγηση προσφορών. 

Φροντίζει για τον προγραμματισμό και υλοποίηση του 
τεχνικού προγράμματος της επιχείρησης και τον προ¬ 
γραμματισμό των προμηθειών. 

Μεριμνά για την εκτέλεση και επίβλεψη των έργων που 
υλοποιεί η επιχείρηση. 

3. Γ ραφείο εργατοτεχνικής στήριξης 

Ευθύνεται για τη συντήρηση επέκταση και καλή λει¬ 
τουργία: 

Α. των δικτύων ύδρευσης, αποχέτευσης 

3. Γ ραφείο Λογιστηρίου και Ταμείου 

Λογιστής - ταμίας: θέση 1 

Προσόντα: Απόφοιτος Τ.Ε.Ι. ή μέσης εκπαίδευσης με 
γνώσεις ηλεκτρονικού υπολογιστή και εμπειρία στο αντι¬ 
κείμενο. 

4. Γ ραφείο προμηθειών, διαχείρισης υλικού και περιου¬ 
σίας 

Αποθηκάριος: θέση 1 

Προσόντα: Απόφοιτος μέσης εκπαίδευσης με γνώσεις 
ηλεκτρονικού υπολογιστή. 

Β. ΤΕΧΝΙΚΗ ΥΠΗΡΕΣΙΑ 

1. Γ ραφείο Προϊσταμένου 

Προϊστάμενος: θέση 1 

Προσόντα: Πτυχιούχος Α.Ε.Ι, ή Τ.Ε.Ι. τεχνικών επιστημών. 

2. Γ ραφείο μελετών, προγραμματισμού και επίβλεψης 
εκτέλεσης έργων 

Τεχνικός: θέση 1 

Προσόντα: Πτυχιούχος Τ.Ε.Ι. τεχνικών επιστημών. 

3. Γ ραφείο εργατοτεχνικής στήριξης 

Υδραυλικοί- καταμετρητές: θέσεις 4 

Προσόντα: Πτυχιούχοι υδραυλικοί ή μη πτυχιούχοι με 
αποδεδειγμένη ανάλογη 1 θετή εμπειρία. 

Εργατοτεχνίτες: θέσεις 4 

Προσόντα: Απόφοιτοι μέσης ή στοιχειώδους εκπαίδευ¬ 
σης 

Οδηγός: θέση 1 

Προσόντα: Οδηγός με δίπλωμα Γ κατηγορίας 
Άρθρο 5ο 

Προβλεπόμενη δαπάνη 

Από την παραπάνω πλήρη σύνθεση σε προσωπικό της 
Δ.ΕΥΑΦ προκαλείται δαπάνη σε βάρος του προϋπολογι¬ 
σμού της επιχείρησης ύψους 50.000.000 δρχ. 

Άρθρο 6ο 
Γ ενικές διατάξεις 

Μέχρι την πλήρη στελέχωση της επιχείρησης, το Διοι¬ 
κητικό Συμβούλιο με αποφάσεις του θα καθορίζει τα κα¬ 
θήκοντα καιτις αρμοδιότητες τωναπασχολουμένων στην 
επιχείρηση, ανάλογα μετις υπηρεσιακές ανάγκες, για την 
εύρυθμη και αποτελεσματική λειτουργία της. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 5 Φεβρουάριου 2001 

Με εντολή Γ ενικού Γ ραμματέα Περιφέρειας 
Ο Διευθυντής Τοπ. Αυτ/σης καιΔ/σης 
ΒΑΣΙΛΕΙΟΣ ΤΣΑΤΣΑΓΙΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

0 ) 

Στην ΥΠΠΟ/ΑΡΧ/Β1/Φ30/ΚΗΡ/40615/1259/5.9.2000 
απόφαση «Χαρακτηρισμός οικίας Γκρίτζαλη οικ. Άνω Ψα¬ 
ριού δημοτικού διαμερίσματος Ψαριού, Δήμου Δωρίου, 
επ. Τριφυλίας Ν. Μεσσηνίας, ως ιστορικού διατηρητέου 
μνημείου, η οποία δημοσιεύθηκε στο ΦΕΚ 1248/Τ.Β./ 
13.10.2000 διορθώνεται ως ακολούθως: αντί του λανθα¬ 
σμένου δημοσιευθέντος «Χαρακτηρισμός οικίας Γ κρίτζα¬ 
λη οικ. Άνω Ψαριού δημοτικού διαμερίσματος Ψαριών...» 
δημοσιεύεται το ορθό «Χαρακτηρισμός οικίας Γκρίρζαλη 
οικ. Άνω Ψαριού δημοτικού διαμερίσματος Ψαριού ..» 
ομοίως αντί του «... στον οικισμό Άνω Ψάρι δημοτικού 
διαμερίσματος Ψαριών» δημοσιεύεται «... στον οικισμό 
Άνω Ψάρι δημοτικού διαμερίσματος Ψαριού» και αντί 
του «... συγκρότημα των Γκριτζαλαίων του οικισμού 
του Άνω Ψαριού...» δημοσιεύεται «... συγκρότημα 
των Γκριτζαλαίων του οικισμού του Άνω Ψαριού ...». 

(ΑπότοΥπ. Πολιτισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




